雖然未上任就要面對抗議，但國際社會普遍歡迎佢贏出。白宮話，特朗普已經響5月8號打電話恭賀馬克龍，兩個人都同意響5月25號喺比利時布魯塞爾參加北約領袖峰會嘅時候舉行雙邊會面。而德國總理默克爾就響柏林同即將卸任嘅法國總統奧朗德舉行最後一次會談，默克爾之前響記者會度話，馬克龍贏出為法國以至德國，甚至歐洲人民都帶來希望，但面對法國國內經濟低迷、失業率高企之類嘅問題，默克爾表明德國唔會入口更多外國產品減低貿易順差，又對馬克龍嘅經濟政策抱有疑慮。